*Projekts*

**MINISTRU KABINETA SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr. | 2013.gada \_\_.\_\_\_\_\_\_\_\_ |

**.§**

**Par demogrāfijas atbalsta pasākumiem 2014.gadā**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1.Labklājības ministrijai izstrādāt un iesniegt izskatīšanai Ministru kabineta š.g. 8.oktobra sēdē likumprojektus, lai nodrošinātu, ka:

1.1.no 2014.gada 1.janvāra vecāku pabalsta minimālais apmērs un bērna kopšanas pabalsta apmērs par bērna vecumā līdz 1,5 gadiem kopšanu tiek paaugstināts no 100 latiem līdz 120 Ls, un tas tiek finansēts no valsts pamatbudžeta;

1.2. no 2014.gada 1.oktobra:

1.2.1. vecākiem, kuriem vecāku pabalsts 70% apmērā no bruto algas piešķirts līdz 2014.gada 30.septembrim, turpināsies vecāku pabalsta izmaksa noteiktajā apmērā līdz bērna viena gada vecumam, un, sākot ar 2014.gada 1.oktobri, tiks piešķirts bērna kopšanas pabalsts par bērna vecumā līdz 1,5 gadiem kopšanu 120 Ls apmērā un ikmēneša vecāku pabalsta pārejas perioda kompensācija par bērnu vecumā no 1 līdz 1,5 gadiem 120 Ls apmērā;

1.2.2. vecākiem, kuriem, sākot ar 2014.gada 1.oktobri, būs tiesības uz vecāku pabalstu, būtu tiesības saņemt bērna kopšanas pabalstu un vecāku pabalstu vienlaikus. Vecāku pabalsta izmaksu sociāli apdrošinātiem vecākiem no 2014.gada 1.oktobra pagarināt līdz bērna 1,5 gadu vecumam, nosakot atvietojumu 43,75% apmērā no bruto algas (*pagarinot vecāku pabalsta saņemšanas periodu (no līdzšinējiem 10 mēnešiem līdz 16 mēnešiem) esošās sociālās apdrošināšanas iemaksu likmes ietvaros, mainot atvietojumu no līdzšinējiem 70% uz 43,75% no personas bruto algas*) un vienlaikus piešķirot bērna kopšanas pabalstu 120 Ls apmērā;

1.2.3. vecāku pabalsta saņēmējam, kurš izvēlēsies atgriezties darbā (līdz bērna 1,5 gada vecumam), būtu tiesības saņemt 30% no izmaksājamā vecāku pabalsta apmēra, saglabājot bērna kopšanas pabalstu 120 Ls apmērā.

2. Ar 2014.gada 1.janvāri straujāk tiek palielināts valsts uzturlīdzekļu apmērs, nosakot to 50 Ls apmērā par bērnu 0-7 gadu vecumā un Ls 55 apmērā par bērnu 7-18 gadu vecumā.

3. Ar 2014.gada 1.septembri valsts apmaksā brīvpusdienas arī 3.klases skolēniem.

4. Ar 2014.gada 1.septembri tiek palielināta valsts dotācija 1.-3.klases skolēnu brīvpusdienām no 0,80 Ls līdz 1 Ls.

5. Papildus šiem jautājumiem tiek skatīts pirmā mājokļa atbalsta programma jaunajām ģimenēm, nosakot šī atbalsta principus, programmas finansēšanas uzsākšanas laiku un finansējuma apjomu.

Ministru prezidents V.Dombrovskis

Valsts kancelejas direktore E.Dreimane

Iesniedzējs: labklājības ministre I.Viņķele